বড়দিন
আকাদেমি বিদ্যার্থী বাংলা অভিধানে যিশু খ্রিষ্টের জন্মোৎসব উৎসবটিকে বাংলায় "বড়দিন" আখ্যা দেওয়ার কারণটির ব্যাখ্যা করতে গিয়ে বলা হয়েছে: "২৩ ডিসেম্বর থেকে দিন ক্রমশ বড়ো এবং রাত ছোটো হতে আরম্ভ করে"।
মাঘে সংক্রান্তি
সাধারণত উৎসবটি ১৪ জানুয়ারি উদযাপিত হয়, এটি ভারতীয় উপমহাদেশ অঞ্চলে মকর সংক্রান্তি নামে বেশি পরিচিত। নেপাল এর মধ্যদেশ ও থারুহাট প্রদেশে মাঘী সংক্রান্তি একটি বড় শস্য উৎসব হিসেবে পালিত হয়। জ্যোতিষে সূর্যের এক রাশি থেকে অন্য রাশিতে গমনের ঘটনাকে সংক্রান্তি বলা হয়। এই দিনে সূর্য মকর রাশিতে প্রবেশ করে বলে পাহাড়ি অঞ্চলে এটি মকর সংক্রান্তি নামে পরিচিত। এটি মধেশী জাতি ও থারু জাতি কর্তৃক পালিত এমন একটি উৎসব যা একটি নির্দিষ্ট দিনে (১৪ জানুয়ারি) উদযাপিত হয়, অর্থাৎ সূর্যদেবতার উৎসব সৌরপঞ্জিকা অনুযায়ী পালিত হয় যেখানে অন্যান্য উৎসব চান্দ্র পঞ্জিকা অনুসারে পালন করা হয়ে থাকে।